A repülőgép orr-részét "Fehér Háznak" hívják. Az elnöki lakosztályban található a hálófülke, két ággyá átalakítható kanapéval, egy zuhanyfülke és egy vécé, tükörrel és két mosdóval, valamint az elnök magánirodájával. Szükség esetén az elnök ebből az irodából is intézhet beszédet az országához. Ezzel a képességgel a 2001. szeptember 11-ei terrortámadás után szerelték fel a VC–25A-kat, mivel akkor az elnöki gépnek a Barksdale légitámaszponton kellett ahhoz leszállnia, hogy George W. Bush elnök tévébeszédet mondhasson.